Revsundssjön

Revsundssjön er en innsjø i Bräcke kommune øst i Jämtland, Sverige. Innsjøen har et overflateareal på 73 km², og strekker seg fra Pilgrimstad i nordvest til Bräcke i sør. Europavei 14 følger østsiden av sjøen. I Revsundssjön ligger Ammerön, som er en av Sveriges største øyer i innsjø. Øya har broforbindelse i nord, og fergeforbindelse til Stavre i øst. Gimån har sitt utløp fra Revsundssjön.

Den fiskerike innsjøen har en bestand som består av abbor, gjedde, harr, ørret, mort, sik og røye. På sommeren kan man ta en tur på innsjøen med dampbåten Alma, som er en av Sveriges eldste fungerende dampbåter.

Sjøen er som alle andre innsjøer i Skandinavia, utsatt for luftbårne forurensninger. Sjøen oppnår ikke god kjemisk status, primært på grunn av bromerte flammehemmere (polybromerte difeyletere, PBDE) og kvikksølvforbindelser.

 Se også 
 Liste over innsjøer i Skandinavia

 Referanser 

Kategori:Innsjøer i Jämtland
Kategori:Ljungans vassdragsområde